นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดเผยว่า ตามที่กสทช.เปิด“ศูนย์รับเรื่องราวร้องทุกข์และระงับการเผยแพร่การละเมิดทรัพย์สินทางปัญญาและการกระทำความผิดอื่นๆ ออนไลน์” ตั้งเมื่อวันที่ 18 ธันวาคม 2561 ที่ผ่านมา พบว่ามีผู้ถูกละเมิดลิขสิทธิ์มาร้องทุกข์เจ้าพนักงานสอบสวน และส่งผู้ให้บริการอินเตอร์เนต (ISP) เพื่อทำการปิดกั้นเนื้อหาที่ละเมิดลิขสิทธิ์จำนวน 309 URL ซึ่งสำนักงาน กสทช. ได้ส่งเรื่องไปยังผู้ให้บริการอินเตอร์เนตเพื่อทำการปิดกั้นเนื้อหาที่มีการละเมิดลิขสิทธิ์ดังกล่าวแล้ว 81 URL